
Tom Waits hangja I-III.

Általánosságban véve a zene és a képzőművészet kapcsolata foglalkoztat, mely főleg a zene festészettel való kapcsolatára korlátozódik. Ezen munkám kifejezetten Tom Waits hangjára koncentrál, egyúttal reflektál. Munkám során olyan kérdésekre kerestem a választ, mint: hogyan lehet képpé alakítani a zene eszközeit? Hogyan lehet „ábrázolni” egy hangot, dallamot; milyen színekkel, formákkal, faktúrával fejezhető ki? Illetve milyen érzéseket vált ki Tom Waits hangja, s ezt hogyan lehet festőileg kezelni egy alkotáson belül? A Waits-triptichon mindhárom darabján ezen kérdések megválaszolására teszek kísérletet.



